หลังตื่นนอน ลองตรวจวัดชีพจร ดู เต้นอ่อนมาก เลยครับ มีผลยังไงบ้างครับ เต้น 88 / 90 นาทีต่อครั้ง ผมอายุ35 น้ำหนัก 98 สูง170 แต่พอทำกิจกรรม แล้ว ก็พอจับความรู้สึกชีพจรได้มาดขึ้นครับ
สวัสดีค่ะ ชีพจรหรืออัตราการเต้นของหัวใจในคนปกตินั้น จะอยู่ที่ประมาณ 60-100 ครั้งต่อนาที ดังนั้นอัตราเต้นของหัวใจดังที่กล่าวมาอยู่ในช่วงปกติ ไม่ได้น้อยหรือมากผิดปกติแต่อย่างใด ในช่วงที่ออกแรงทำงานใดๆ ชีพจรอาจจะเต้นเร็วหรือแรงขึ้นได้ เป็นปกติค่ะแต่อย่างไรก็ตาม นอกจากอัตราเร็วแล้ว จะต้องดูความแรงและความสม่ำเสมอของการเต้นของหัวใจด้วย ซึ่งในกรณีนี้แพทย์จะเป็นผู้บอกได้ ถ้าแพทย์คลำชีพจรได้ผิดปกติ อาจจะติดคลื่นไฟฟ้าหัวใจเพิ่มเติมเพื่อยืนยันหากรู้สึกว่าหัวใจเต้นผิดจังหวะ ไม่สม่ำเสมอ หรือมีอาการผิดปกติเช่นใจสั่น หน้ามืด วูบ เจ็บแน่นหน้าอก ให้ไปพบแพทย์เพื่อตรวจเพิ่มเติม